Úradný vestník L 146 , 14/06/1979 S. 0015 - 0017

Fínske špeciálne vydanie: Kapitola 3 Zväzok 11 S. 0015

Grécke špeciálne vydanie: Kapitola 03 Zväzok 25 S. 0135

Švédske špeciálne vydanie: Kapitola 3 Zväzok 11 S. 0015

Španielske špeciálne vydanie: Kapitola 03 Zväzok 16 S. 0136

Portugalské špeciálne vydanie Kapitola 03 Zväzok 16 S. 0136



Rozhodnutie Rady z 21. decembra 1979 ktorým sa ustanovuje zoznam tretích krajín, z ktorých členské štáty povoľujú dovoz hovädzieho dobytka, ošípaných a čerstvého mäsa (79/542/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 72/462/EHS z 12. decembra 1972 o problémoch zdravotnej a veterinárnej inšpekcie pri dovoze hovädzieho dobytka, ošípaných a čerstvého mäsa z tretích krajín [1], naposledy zmenenú a doplnenú smernicou 77/98/EHS [2], najmä na jej článok 3 (1), so zreteľom na návrh Komisie, keďže systém stanovený v smernici 72/462/EHS je založený na vytvorení zoznamu tretích krajín alebo častí územia tretích krajín, z ktorých členské štáty povoľujú dovoz hovädzieho dobytka, ošípaných a čerstvého mäsa hovädzieho dobytka, ošípaných, oviec, kôz a domácich nepárnokopytníkov alebo jednej či viacerých týchto kategórií zvierat alebo kategórií čerstvého mäsa; keďže s cieľom rozhodnúť, pokiaľ ide tak o zvieratá, ako aj o čerstvé mäso, či možno krajinu alebo časť územia krajiny zaradiť na tento zoznam, sa osobitne berú do úvahy kritériá objasnené v článku 3 (2) uvedenej smernice; keďže možno predpokladať, že krajiny uvedené na zozname v prílohe tohto rozhodnutia, ktorý už tradične dodávajú jednotlivé členské štáty, zodpovedajú týmto kritériám; keďže tento zoznam je však navrhnutý s výhradou týchto zmien a doplnkov alebo dodatkov k nemu v súlade s postupom stanoveným v článku 30 smernice 72/462/EHS; keďže sa môže ukázať, že z hľadiska ďalších informácií je potrebné obmedziť alebo rozšíriť povolenie na dovážanie niektorých kategórií zvierat a čerstvého mäsa; keďže v určitých prípadoch, pokiaľ ide tak o zvieratá, ako aj o čerstvé mäso, môže byť potrebné vymedziť aj časti územia krajín, z ktorých budú povolené vývozy; keďže napriek tomu, že zoznam tretích krajín tvorí jeden zo základov mechanizmov spoločenstva uplatniteľných na dovozy z tretích krajín stanovených v smernici 72/462/EHS, na definovanie týchto mechanizmov sa budú musieť prijať ďalšie opatrenia týkajúce sa predovšetkým hygienickej a veterinárnej inšpekcie; keďže v dôsledku toho je dôležité uľahčiť koordinovanú realizáciu týchto opatrení, PRIJALA TOTO ROZHODNUTIE: Článok 1 Bez toho, aby bola dotknutá smernica 72/462/EHS a predovšetkým akékoľvek opatrenia, ktoré by sa mali prijať na základe postupu uvedeného v článku 29, s výhradou akýchkoľvek zmien a doplnkov alebo dodatkov k zoznamu v prílohe tohto rozhodnutia na základe postupu uvedeného v článku 30, predovšetkým na účel obmedzenia alebo rozšírenia povolenia na dovážanie niektorých kategórií zvierat a čerstvého mäsa alebo na vymedzenie, tak v prípade zvierat, ako aj čerstvého mäsa, tých časti krajín, z ktorých budú dovozy povolené, členské štáty povoľujú dovozy zvierat a čerstvého mäsa v súlade s týmto zoznamom. Článok 2 Zoznam v prílohe sa uverejnení v Úradnom vestníku Európskych spoločenstiev zároveň so zmenami, doplnkami a dodatkami uvádzanými v článku 1. Článok 3 Členské štáty prijmú zákony, iné právne predpisy a administratívne opatrenia potrebné na dosiahnutie súladu s týmto rozhodnutím do dvoch rokov od uverejnenia uvedeného v článku 2 a bezodkladne o tom informujú Komisiu. Článok 4 Toto rozhodnutie je adresované členským štátom. V Bruseli 21. decembra 1976 Za Radu predseda A. P. L. M. M. van der Stee [1] Ú. v. ES L 302, 31.12.1972, s. 28. [2] Ú. v. ES L 26, 31.1.1977, s. 81. -------------------------------------------------- PRÍLOHA Krajina | Čerstvé mäso | Živé zvieratá | Dobytok | Ošípané | Ovce | Kone a pod. | Albánsko | | x | x | x | Argentína | x | | x | x | x | Austrália | x | x | x | x | x | Rakúsko | x | x | x | x | x | Botswana | x | | x | x | | Brazília | x | | x | x | | Bulharsko | x | x | x | x | x | Kanada | x | x | x | x | x | Čínska ľudová republika | | x | | x | | Kolumbia | x | | | x | | Kostarika | x | | | x | | Kuba | x | | | x | | Československo | x | x | x | x | x | Salvádor | x | | x | x | | Fínsko | x | x | x | x | x | Grécko | | | | x | | Guatemala | x | | | x | | Honduras | x | | | x | | Maďarsko | x | x | x | x | x | Island | x | x | x | x | x | Izrael | | | | x | | Madagaskar | x | | x | x | | Malta | x | x | | x | x | Mexiko | x | | | x | | Maroko | | | | x | | Nikaragua | x | | | x | | Nórsko | x | x | x | x | x | Nový Zéland | x | x | x | x | x | Panama | x | | | x | | Paraguaj | x | | x | x | | Poľsko | x | x | x | x | x | Portugalsko | | | | x | | Rumunsko | x | x | x | x | x | Južná Afrika | x | x | x | x | | Španielsko | | | | x | | Svazijsko | x | | | x | | Švédsko | x | x | x | x | x | Švajčiarsko | x | x | x | x | x | Turecko | | | | x | | Spojené štáty americké | x | x | x | x | x | ZSSR | x | x | x | x | x | Uruguaj | x | | x | x | | Juhoslávia | x | x | x | x | x | NDR | x | x | x | x | x | --------------------------------------------------